CELEX: 62008TA0274
Language: fi
Date: 2010-04-22 00:00:00
Title: Asiat T-274/08 ja T-275/08: Unionin yleisen tuomioistuimen tuomio 22.4.2010 — Italia v. komissio (EMOTR — Jäsenvaltioiden maksajavirastojen tilien tarkastaminen ja hyväksyminen EMOTR:n rahoittamien menojen osalta — Italian tasavallalta takaisin perittävät määrät silloin, kun takaisinperintää ei ole toteutettu säädetyssä määräajassa — Rahoituksellisten seurausten käsite — Korkojen huomioon ottaminen — Asetuksen (EY) N:o 1290/2005 32 artiklan 5 kohta)

5.6.2010   
            
            
               FI
            
            
               Euroopan unionin virallinen lehti
            
            
               C 148/28
            
         Unionin yleisen tuomioistuimen tuomio 22.4.2010 — Italia v. komissio
   (Asiat T-274/08 ja T-275/08) (1)
   
   (EMOTR - Jäsenvaltioiden maksajavirastojen tilien tarkastaminen ja hyväksyminen EMOTR:n rahoittamien menojen osalta - Italian tasavallalta takaisin perittävät määrät silloin, kun takaisinperintää ei ole toteutettu säädetyssä määräajassa - Rahoituksellisten seurausten käsite - Korkojen huomioon ottaminen - Asetuksen (EY) N:o 1290/2005 32 artiklan 5 kohta)
   2010/C 148/49
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamies: avvocato dello Stato S. Fiorentino)
   
      Vastaaja: Euroopan komissio (asiamiehet: F. Jimeno Fernández ja P. Rossi)
   
      Oikeudenkäynnin kohde
   
   Asiassa T-274/08 Euroopan maatalouden tukirahastosta (maataloustukirahastosta) rahoitettaviin menoihin liittyvien jäsenvaltioiden maksajavirastojen tilien tarkastamisesta ja hyväksymisestä varainhoitovuoden 2007 osalta 30.4.2008 tehdyn komission päätöksen 2008/396/EY (EUVL L 139, s. 33) osittaista kumoamista koskeva vaatimus, siltä osin kuin siinä sisällytetään korkoja Italian valtion talousarviosta yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 (EUVL L 209, s. 1) 32 artiklan 5 kohdan nojalla maksettaviin määriin, ja asiassa T-275/08 Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2006 menoja koskevien, Saksan, Italian ja Slovakian eräiden maksajavirastojen tilien tarkastamisesta ja hyväksymisestä 30.4.2008 tehdyn komission päätöksen 2008/394/EY (EUVL L 139, s. 22) osittaista kumoamista koskeva vaatimus, siltä osin kuin siinä sisällytetään korkoja Italian valtion talousarviosta asetuksen N:o 1290/2005 32 artiklan 5 kohdan nojalla maksettaviin määriin.
   
      Tuomiolauselma
   
   
               1)
            
            
               Asiat T-274/08 ja T-275/08 yhdistetään tuomion antamista varten.
            
         
               2)
            
            
               Kanteet hylätään.
            
         
               3)
            
            
               Italian tasavalta velvoitetaan korvaamaan oikeudenkäyntikulut.
            
         
      (1)  EUVL C 223, 30.8.2008.